<classify> Mapema jana kulikuwa na taarifa mbalimbali kwenye mitandao ya kijamii kwamba kampuni ya Majembe inapanga kuzipiga mnada nyasi hizo leo baada ya Simba kushindwa kuzilipia kodi tangu zilipowasili Oktoba mwaka jana.Simba iliagiza nyasi hizo kwa ajili ya kuweka kwenye uwanja wake Bunju, Dar es Salaam.Akizungumzia sakata hilo, Makamu wa Rais wa Simba, Geofrey Nyange Kaburu alikiri uongozi wake kushindwa kodi licha ya kwamba iliomba msaada serikalini na hivyo wanafanya maarifa ya kulipia nyasi hizo.Taarifa za kutaka kupigwa mnada nyasi zetu tunazo nasi, tunafanya maarifa kuzitoa kwa kutumia vyanzo vya mapato vya Simba na vingine, alisema.Kwa muda mrefu Simba na Yanga zimekuwa zikisakamwa kwamba pamoja na ukongwe wake lakini hazina viwanja vyao kwa ajili ya mazoezi na kuchezea mechi.Yanga inao uwanja wa Kaunda lakini haiutumii kutokana na kutokuwa na ubora.Simba ilianza harakati ya kutengeneza uwanja takriban miaka mitatu iliyopita kwa wanachama kujitolea kwenda kufyeka majani Bunju na kisha kuundwa kamati iliyo chini ya uenyekiti wa Zacharia Hansppope kuhakikisha uwanja huo unakamilika.Wajumbe wengine kwenye kamati hiyo ya uwanja wa Bunju ni makamu mwenyekiti Salim Muhene, ambaye pia ni Mjumbe wa Kamati ya Utendaji kuwa Makamu wa Mwenyekiti, katibu Issa Batenga na wajumbe ni Ally Suru, Adam Mgoyi, Crescentius Magori, Imani Kajula na Jerry Yambi.  <topic>: MICHEZO 